钦定古今图书集成/明伦汇编/氏族典/第114卷 > 《廖用贤尚友录》 > 来护儿
## 钦定古今图书集成/明伦汇编/氏族典/第114卷 > 《廖用贤尚友录》 > 来护儿

按《隋书来护儿传》：“护儿，字崇善，江都人也。幼而卓诡，
好立奇节。初读《诗》至‘击鼓其镗，踊跃用兵，羔裘豹饰，
孔武有力。舍书而叹曰：‘大丈夫在世当如是。会为国
灭贼，以取功名’。群辈惊其言而壮其志。护儿所住白
土村，密迩江岸，贺若弼镇寿州，常令护儿为间谍，授
大都督。平陈之役有功，进位上开府。从杨素击高智’”
慧于浙江，进大将军，除泉州刺史，进位柱国。仁寿三
年，除瀛州刺史，赐爵黄县公。寻加上柱国，除右御卫
将军。炀帝即位，迁右骁卫大将军。数岁，转右翊卫大
将军。辽东之役，师次东莱，会杨元感作逆，护儿勒兵
击破之，封荣国公。十年，又帅师度海，高丽举国来战，
护儿大破之。高元上表请降，诏旋师。十三年，转为左
翊卫大将军，进位开府仪同三司。江都之难，宇文化
及忌而害之，惟少子恒济护免。